Ali Bedri

Ali Bedri  (; 26 Nọvemba 1903, Rufaa - 13 Jenụwarị 1987) bụụrụ onye ọ́gwọ́ ọrịa si mba Sudan, na minista mbụ maka Ahụike kemgbe Sudan kwụụrụ onwe ha.

 Ndụ na Ọrụ Ya 

 Mmalite Ndụ na Agụmakwụkwọ Ya  
A mụrụ Ali Babiker Bedri na 26 Nọvemba afọ 1903 na Rufaa, Steeti Blue Nile. Ọ bụụrụ nwa Sheikh Babiker Bedri (), lụọ ọgụ megide ndị Agha ọgụ si mba Britain nke Kitchener na ọgụ nke Omdurman n'afọ 1898 ma bụrụ onye mbụ gbara mbọ maka agụmakwụkwọ ụmụ nwanyị na mba Sudan. Ali Bedri nwetara agụmakwụkwọ mbụ ya na Rufaa, ebe nna yá hiwere ọtụtụ ụlọ akwụkwọ. O mechara debanye aha na Gordon Memorial College dị na Khartoum, ebe ọ gụchara dịka onye nkuzi n'afọ 1923. N'agbanyeghị na o bubu ụzọ chụọ akaraka ya n'ikuzi nkuzi, o kpebiri ịgafe n'ahụike, wee bụrụ otu n'ime ụmụ akwụkwọ mbụ debara aha ha na Ụlọ Akwụkwọ Ahụike Kitchener. N'afọ 1928, o jị nzere ọkachamma pụta  wee rụọ ọrụ dịka onye ọrụ ahụike na Singa, Dongola, Ùgwù Nuba, na Sennar.

Bedri mechara gaa ghọọ ótù n'ime ndị si mba Sudan ijide ọ́kwá  onye ọrụ ahụike dị elu na Ụlọ ọgwụ Omdurman Hospital na Ụlọ ọgwụ Khartoum. N'afọ 1937, o mere njem gaa mba United Kingdom maka ọ̀zụ̀zụ̀ igakwu n'ihu na Ulọ ọgwụ Hammersmith . E mere ya onye òtù  w:Royal College of Physicians n'afọ 1952.

 Ọrụ Ya 
Mgbe ọ laghachịrị Sudan, ahọpụtara Bedri dịka dọkịnta mbụ si Sudan ijide ọ́kwá  osote osote onye isi ndị ọrụ ahụike n'okpuru Eric Pridie. Ahụmahụ o nweburu mgbe ọ bụ onye nlekọta ahụike n'ọtụtụ akụkụ Sudan nyere ya ohere ịghọtakwu ihe niile gbasara ahụike nke mba ahụ nakwa uru ọ bara ikepụta ọrụ nlekọta ahụike na-arụsi ọrụ ike. Ka ọ lere anya hụ na ego e wepụtara maka ịrụ ọrụ dị ntakịrị, tinyekwuo n'ihe ịma mgba nke Agha Mba Ụwa Nke Abụọ na-eweta, Bedri nwere ọrụ siri ike nke ịghọrọ mkpa ndị nke ga-ebu ụzọ a ga-egbo. Site na ntụziaka nke ndị nkuzi mba Britain ya na ndị tọrọ ya n'ọrụ nyere ya, o meputara ihe ụkpụrụ mgbaso nke mere ya ka ọ buru  onye mbụ sere ọdịdị na oyiyi nke ọrụ ahụike mba Sudan kwụụrụ onwe ya.

A họpụtara Bedri ka o soro na Kansụl ndị Ndụmọdụ maka Mgbago úgwú Sudan na kọmitii Sudanisation,  ma n'agbanyeghị na ịbụ onye ọrụ gọọmenti ya ekweghị ka o soro na ndọrọ ndọrọ ọchịchị pụtara ìhè, o kwenyesiri Ike na nnwere onwe mba Sudan. N'afọ 1948, ahọpụtara Bedri dịka otu n'ime ndị nzukọ omebeiwu nke mbụ, ma emesia ahọpụta ya dịka Minista n'ahụ maka Ahụike. Bedri jere ozi dịka Minista n'ahụ maka Ahụike na Sudan site n'afọ 1948 ruo afọ 1952, bụ oge ọ rụrụ ọrụ pụtara ìhè n'imelite na ịbasakwu ọrụ ahụike nke mba ahụ. Ka ọ bịanyechara aka ịtụrụ gọọmenti onwe onye nke mba Sudan Vootu ya, Bedri gbara ọrụ ya arụkwaghịm dịka Minista n'ahụ maka Ahụike ma laghachị n'ọrụ ahụike nke onwe onye ya .
N'oge ọrụ ya dịka Minista Ahụike tupu Nnwere onwe mba Sudan, Ali Bedri tinyere n'ọrụ ámụ̀mà ihe ọ chọrọ imepụta n'ime afọ iri nke bu n'obi iguzobe usoro ọrụ ahụike na-arụsi ọrụ ike na mba ahụ. Bedri hutara uru ọ bara bụ ịgụtukwu akwụkwọ nke ndị nweterela nzere mbụ ha nakwa ọzụzụ nye ndị dọkịnta Sudan ma n'ọgwụ mgbochi ma n'ọgwụ ọgwụgwọ, nakwa mkpa ọdị ịzụ ndị ndị na-ahụ maka ndị ahụ ha ezuchaghị okè, ndị ọrụ nọọsụ, na ndị ọrụ na ngalaba ahụike nne na nwa. 

Bedri gakwara n'ihu n'ịrụ ọrụ pụtara ìhè dịka onye isi oche nke Sudan Medical Council site n'afọ 1968 ruo afọ 1974, ma rụkọọ ọrụ ya na Red Crescent. Ahụtara ya gbaa gburugburu dịka isi sekpụ ntị n'ọgwụ na ọgwụgwọ mba Sudan ebe o guzobere ntọala  tọrọ àtọ̀ maka ọzụzụ ndị ọrụ na ịrụ ọrụ ahụike, wee dowe ụkpụrụ mgbaso dị elu maka akparamàgwà akụkụ àkwà na ịrụ ọrụ dịka onye ọkachamara n'oge enwere ọgwụgwọ ole ma ole nye ọtụtụ ọrịa, nakwa ọgwụ mmịkpọ ndụ na-adịghị chaachaa maka ọrịa ndị na-efe èfè. Ọ bụụrụ onye a ga-agwanwu okwu, ma dịkwa njikere inye ndụmọdụ nye ndị ya na ha na-arụkọ, nkekanke ndị dọkịnta ka dị ntorobịa.

Bedri bụụkwara onye òtù nọ n'ihu na ụlọ ọrụ  Female Circumcision, Onye ntụziaka nke Family Planning Association, ma hiwe kwa ụlọ akwụkwọ naanị ụmụ nwanyị nke mbụ na mba Sudan.

 Personal life and death 
Bedri lụrụ Hurum El Amin. Ha abụọ mụrụ nwa nwoke , ụmụ nwanyị anọ, na ụmụ ụmụ dị iri na abụọ ma agukọọ ha ọnụ.

Bedri nwụrụ na 13 Jenụwarị afọ 1987.

 Ihe Nrite na Nkwanye Ùgwù Ya 
Emere Bedir onye òtù Royal College of Physicians n'afọ 1952, na onye òtù Order of the British Empire.

 Edensibia 

Category: Ndị gụchara akwụkwọ na Gordon Memorial College
Category: Ndị amụrụ n'afọ 1903
Category: Ndị nwụrụ n'afọ 1987
Category: Ndị ọ̀gwọ́ ọrịa si mba Sudan
Category: Ndị òtù Order of the British Empire
Category: Ndị òtù Royal College of Physicians